
Бүген Татарстан Республикасы Инвестицион советының чираттагы утырышында кайбер инвестицион проектлар хупланды.

Инвестиция советы Татарстан Республикасы Рәисе Рөстәм Миңнеханов рәислегендә узды.

Чара ТР Хөкүмәте Йортында үтте.

Беренче булып Татарстан Республикасы Алексеевск муниципаль районында «Алекс" кунакханәсе төзелеше проекты тәкъдим ителде. Инвестор 51 номерлы (100 урынга) ике катлы кунакханә бинасын төзүне күздә тота.

Проект хупланган. Рөстәм Миңнеханов бинаның фасады Алексеевск бизәге булсын өчен уйланырга тәкъдим итте.

Кабул ителгән чираттагы инвестицион проект – Казансу елгасы яр буендагы Сибгат Хәким урамында (Казан) конгресс-үзәге булган күп функцияле комплекс төзү. Проектны «Кравт Яр Парк» ҖЧҖ тәкъдим итте. Компаниянең Татарстанда гамәлгә ашырылган проектлары бар инде («Казан» халыкара аэропорты янындагы кунакханә, Иннополиста кунакханә төзү).

ТР Инвестиция советы әгъзалары шулай ук Әлмәттә киноконцерт залы төзү проектын хупладылар. Рөстәм Миңнеханов аның республиканың нефть башкаласында барлыкка килүен бик кирәкле һәм ихтыяҗы булган объект дип атады.

«Альфа Моторс» ҖЧҖ компаниясе «Актив ял һәм спорт өчен техника җитештерү заводы төзү" инвестицион проектын тәкъдим итте. Базарда популяр техника – электр кар чаналары, юлсыз урыннарда йөрерлек байклар, спорт автомобильләре, балалар баггилары һ.б. җитештерү күздә тотыла. Җитештерү Чаллыда урнаштырылачак. Проект хупланган.

Киләсе компания-инвестор (ТК «БарсАвто» ҖЧҖ) автотранспорт чаралары өчен борт платформалары җитештерүне оештырырга тәкъдим итә. Борт платформалары МАЗ, Урал, Hawo, SITRAK, Izuz, DONGFENG, JAC, КАМАЗ йөк автомобильләре өчен яраклы булачак. Проектны гамәлгә ашыру Россия йөк автотранспорты җитештерүчеләренә эшчәнлекләрен бер урынга тупларга, кулланылган импорт комплектлаучы детальләрнең өлешен һәм чит ил хәл тиелешләрен кулланудан куркынычларны киметергә мөмкинлек бирәчәк. Проект шулай ук хупланды.

Аннары төзелеш катнашмалары әзерләү өчен җайланмалар җитештерү проекты («Соломатик заводы» ҖЧҖ, «Чистай» ТОСЭРы) һәм «CampOT» гаилә ял базасын булдыру проекты (Зеленодольск районы) хупланды. Ял базасында 65 урынга исәпләнгән 17 торак йорт, хаусбот, мунча комплексы, пирслы кафе, балалар, спорт һәм күңел ачу мәйданчыклары урнаштыру планлаштырыла.

«Аванти группасы» ҖЧҖнең «Электроника һәм робототехника җитештерү» проекты «Лаеш» индустриаль паркы мәйданчыгында урнаштырылачак. Аны шулай ук ТР Инвестиция советы әгъзалары хуплады.

«Бот сөяге буын эндопротезлары җитештерү» («Анатомика» ҖЧҖ ) инвестиция проекты хупланды. Компаниянең катлаулы ортопедик әйберләр җитештерүдә уңышлы тәҗрибәсе, дистрибьюторлык тәҗрибәсе бар. Эндопротезларга ил базарында ихтыяҗ җитәрлек.
Рөстәм Миңнеханов Татарстан Республикасы Инвестицион советы утырышын уздырды, анда икътисадта кирәкле проектлар хупланды